CELEX: 31983R2839
Language: el
Date: 1983-10-11 00:00:00
Title: Κανονισμός (ΕΟΚ) αριθ. 2839/83 της Επιτροπής της 11ης Οκτωβρίου 1983 που τροποποιεί τον κανονισμό (ΕΟΚ) αριθ. 1767/82 όσον αφορά τις αξίες «ελεύθερο στα σύνορα» κατά την εισαγωγή ορισμένων τυριών που προέρχονται από την Αυστραλία και τη Νέα Ζηλανδία

Avis juridique important

|

31983R2839

Κανονισμός (ΕΟΚ) αριθ. 2839/83 της Επιτροπής της 11ης Οκτωβρίου 1983 που τροποποιεί τον κανονισμό (ΕΟΚ) αριθ. 1767/82 όσον αφορά τις αξίες «ελεύθερο στα σύνορα» κατά την εισαγωγή ορισμένων τυριών που προέρχονται από την Αυστραλία και τη Νέα Ζηλανδία  

Επίσημη Εφημερίδα αριθ. L 279 της 12/10/1983 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 2839/83 ΤΗΣ ΕΠΙΤΡΟΠΗΣ  της 11ης Οκτωβρίου 1983  που τροποποιεί τον κανονισμό (ΕΟΚ) αριθ. 1767/82 όσον αφορά τις αξίες «ελεύθερο στα σύνορα» κατά την εισαγωγή ορισμένων τυριών που προέρχονται από την Αυστραλία και τη Νέα Ζηλανδία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 14 παράγραφος 7,  Εκτιμώντας:  ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 1206/83 (4), προβλέπει στο παράρτημα Ι στοιχεία ε) και στ) τις αξίες « ελεύθερο στα σύνορα» που πρέπει να τηρούνται για την αποδοχή στην Κοινότητα ορισμένων τυριών που προέρχονται από την Αυστραλία και τη Νέα Ζηλανδία·  ότι ο κανονισμός (ΕΟΚ) αριθ. 2692/83 του Συμβουλίου της 26ης Σεπτεμβρίου 1983 περί παρεκκλίσεως από την εφαρμογή ορισμένων διατάξεων σχετικών με την προσαρμογή των αξιών «ελεύθερο στα σύνορα» για ορισμένα τυριά (5) προβλέπει ότι μέχρι τις 31 Δεκεμβρίου 1983 θα τροποποιηθούν αυτές οι αξίες·  ότι ο κανονισμός (ΕΟΚ) αριθ. 1767/82 της Επιτροπής της 1ης Ιουλίου 1982 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων (6), όπως τροποποιήθηκε από τον κανονισμό (ΕΟΚ) αριθ. 1264/83 (7), θεσπίζει στο παράρτημα Ι τους όρους αποδοχής ορισμένων τυριών και ιδίως τις αξίες «ελεύθερο στα σύνορα» που πρέπει να τηρούν οι ενδιαφερόμενες τρίτες χώρες για να απολαύουν μειωμένης εισφοράς· ότι ο κανονισμός (ΕΟΚ) αριθ. 2692/83 παρεκκλίνει προσωρινά από αυτές τις αξίες προβαίνοντας σε μείωσή τους για να τις προσαρμόσει καλύτερα στην κατάσταση της αγοράς· ότι είναι απαραίτητο, κατά συνέπεια, να γίνουν οι ανάλογες τροποποιήσεις στον κανονισμό (ΕΟΚ) αριθ. 1767/82·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα Ι του κανονισμού (ΕΟΚ) αριθ. 1767/82, στα στοιχεία ε) και στ), τα ποσά των «279,75 ECU» και «255,57 ECU» αντικαθίστανται αντίστοιχα από τα ποσά των «260,51 ECU» και « 229,24 ECU».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 2 Οκτωβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Οκτωβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 56.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 132 της 21. 5. 1983, σ. 3.  (5) ΕΕ αριθ. L 267 της 29. 9. 1983, σ. 1.  (6) ΕΕ αριθ. L 196 της 5. 7. 1982, σ. 1.  (7) ΕΕ αριθ. L 133 της 21. 5. 1983, σ. 54.